ཉིན་གྲངས་བཞིའི་རིང་གི་གསུང་ཆོས་དབུ་འཛུགས་སྐབས་༧གོང་ས་མཆོག་གིས་འཇིག་རྟེན་བཀོད་པ་པོའི་ཆོས་ཉམས་ལེན་བྱེད་མཁན་ཚང་མ་དཀོན་མཆོག་གི་སྲས་གཅིག་པ་ཡིན་པས་མཐུན་སྒྲིལ་དགོས་སྐོར་གསུངས་སོང་།དེ་རིང་སྔ་དྲོའི་ཆུ་ཚོད་༩སྟེང་ཐེག་ཆེན་ཆོས་གླིང་གཙུག་ལག་ཁང་དུ།༧གོང་ས་རྒྱལ་བ་རིན་པོ་ཆེ་མཆོག་ནས་ཨེ་ཤ་ཡའི་རྒྱལ་ཁབ་ཨི་ཌོ་ནེ་ཞི་ཡ་དང་།ཀོ་རི་ཡ།མ་ལ་ཤི་ཡ།སེང་གྷ་པུར།ཐེ་ལན་ཌི།ཝི་ཏི་ནམ་བཅས་ཀྱི་དད་ལྡན་ཆོས་ཞུ་བ་རྣམས་གཙོ་བོར་གྱུར་བའི་དད་ལྡན་དོན་གཉེར་ཅན་གྱི་སེར་སྐྱ་མི་མང་༦༠༠༠ཡས་མས་ལ་ཉིན་གྲངས་བཞིའི་རིང་གི་སློབ་དཔོན་སངས་རྒྱས་བསྐྱངས་ཀྱིས་མཛད་པའི་དབུ་མ་རྩ་བའི་འགྲེལ་པ་བུདྡྷ་པཱ་ལི་ཏའི་གསུང་ཆོས་དབུ་འཛུགས་གནང་སོང་།